text: Els habitatges de Barcelona es venen un 13% per sota del preu inicial per la "força" dels compradors, segons Amat
  Els habitatges de Barcelona es venen actualment un 13% per sota del preu inicial per la major "força" dels compradors, segons Amat Immobiliaris. "Estem en un entorn amb menys compradors i l'oferta és de propietaris que volen vendre", ha assegurat el director general de l'empresa, Guifré Homedes, en la presentació de l'Informe del Mercat Immobiliari de 2020. Aquest any, la companyia ha registrat un 18% menys d'operacions de venda, però amb franges de preu més elevades. El nombre de contractes de lloguer ha augmentat un 2% a causa, en part, de l'augment de l'oferta d'habitatge, un 15% superior a les xifres de 2018 i 2019 en el cas de Barcelona.